meškajúca menštruácia
Dobry den . Menstruacimi meska, dnes je to 43 den cyklu . Ideme na dovolenku a chcela by som si oddialit menstuaciu . Mozem pouzit tabletky na oddialenie ak mi meska menstruacia? Tehotensky test negativny . Dakujem.
Dobrý deň,
ďakujeme za Vašu otázku.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie.
Vzhľadom na to, že menštruácia meška už niekoľko dní, tehotenský test je negatívny, odporúčam návštevu lekára. On určí príčinu meškajúce menštruácie a zváži vhodnosť užívania tabliet na jej ďalšie oddialenie. Tablety na posunutie menštruácie sú viazané na lekársky predpis, a preto ich užívanie mý byť pod dohľadom lekára.
Prajem pekný zvyšok dňa.
S pozdravom,
PharmDr. Anna Pacalajová